
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

396. Περί παρατάσεως της προθεσμίας της παραγρά¬ 

φου 6 του άρθρου 10 του Νομοθετικού Διατάγμα¬ 
τος 3082/1954 περί τροποποποιήσεως και συμπλη- 
ρώσεως διατάξεων τινών περί συμβολαιογράφων. 1 

397. Καθορισμός διακριτικού αναγνωρίσεως προσω¬ 
πικού επιβατηγών πλοίων, το οποίο παρέχει συν¬ 
δρομή στους επιβάτες σε καταστάσεις ανάγκης 2 

ΑΝΑΚΟΙΝΩΣΕΙΣ 

Ακοίνωση για τη θέση σε ισχύ της Συμφωνίας μεταξύ 
της Ελληνικής Δημοκρατίας και της Δημοκρατίας 
της Τουρκίας για την οικονομική συνεργασία. (Ά¬ 


γκυρα, 4 Φεβρουάριου 2000). 3 

Ανακοίνωση για τη θέση σε ισχύ της Συμφωνίας μεταξύ 
της Ελληνικής Δημοκρατίας καιτηςΔημοκρατίαςτης 
Τουρκίας για την αμοιβαία προώθηση και προστασία 

των επενδύσεων. (Άγκυρα, 20 Ιανουάριου 2000). 4 

Ανακοίνωση για τη θέση σε ισχύ της «Σύμβασης περί α¬ 
μοιβαίας δικαστικής συνδρομής σε ποινικές υπο¬ 
θέσεις μεταξύ της Ελλάδος - Η.Π.Α. (Ουάσιγκτον, 
26Μάΐου1991). 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 396 
Περί παρατάσεως της προθεσμίας της παραγράφου 6 
του άρθρου 10 του Νομοθετικού Διατάγματος 3082/ 
1954 περί τροποποποιήσεως και συμπληρώσεως δια¬ 
τάξεων τινών περί συμβολαιογράφων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 3 του άρθρου 6 του Ν. 1609/1986 
(ΦΕΚ 86/3.7.1986 τ.Α'). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. Και 

3. Την με αριθμό 621/2001 γνωμοδότηση του Συμβουλί¬ 


ου της Επικράτειας. Με πρόταση του Υπουργού Δικαιο¬ 
σύνης αποφασίζουμε: 

Άρθρο μόνο 

1. Η προθεσμία της παραγράφου 6 του άρθρου 10 του 
με αριθμό 3082/1954 Νομοθετικού διατάγματος που έχει 
παραταθεί με το, με αρυθμό 95, Προεδρικό Διάταγμα 
(ΦΕΚ88/27.4.2001 τ. Α') μέχριτην31 Δεκεμβρίου 2001 πα- 
ρατείνεται για ένα (1) ακόμη έτος από τη λήξη της, δηλα¬ 
δή μέχρι 31 Δεκεμβρίου 2002. 

2. Η ισχύς του παρόντος διατάγματος αρχίζει από 1 Ια¬ 
νουάριου 2002. 

Στον Υπουργό Δικαιοσύνης αναθέτουμε την δημοσίευ¬ 
ση και εκτέλεση του παρόντος διατάγματος. 

Αθήνα, 29 Νοεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 397 
Καθορισμός διακριτικού αναγνωρίσεως προσωπικού επι¬ 
βατηγών πλοίων, το οποίο παρέχει συνδρομή στους ε¬ 
πιβάτες σε καταστάσεις ανάγκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 32 παραγρ. 1 ζ και 2, το άρθρο 36 παραγρ. 
2, τα άρθρα 129 και 135 του Κώδικα Δημοσίου Ναυτικού 
Δικαίου που κυρώθηκε με το άρθρο μόνο του Ν.Δ. 
187/1973 (Α' 261). 

2. Το άρθρο 29Α'του Ν. 1558/1985 (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2ατου Ν. 2469/1997 (Α'38). 

3. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Κρατικού Προϋπολογισμού. 

4. Την αριθμ. 352/2001 γνωμοδότηση του Συμβουλίου 
Εμπορικού Ναυτικού. 

5. Την αριθμ. 571/2001 γνωμοδότηση του Συμβουλίου 
της Επικράτειας μετά από πρόταση του Υπουργού Εμπο¬ 
ρικής Ναυτιλίας, αποφασίζουμε: 

ΑΡΘΡΟ 1 

1. Προκειμένου να εξασφαλίζεται ότι τα μέλη του πληρώ- 

ματος επιβατηγών πλοίων, τα οποία κατά τους πίνακες δι- 
αίρεσηςτου πληρώματος υποχρεούνται να παρέχουν συν¬ 
δρομή προς τους επιβάτες σε κατάσταση ανάγκης, είναι α¬ 
μέσως αναγνωρίσιμα, πρέπει να φέρουν ειδικό διακριτικό 
γνώρισμα. Το διακριτικό φέρεται από τους υπόχρεους αμέ¬ 
σως μετά την εκπομπή οποιουδήποτε σήματος συναγερ¬ 
μού καθώς και κατά την εκτέλεση γυμνασίων στο πλοίο. 

2. Ως διακριτικό γνώρισμα ορίζεται ταινία από κατάλληλο 
φωσφορίζον υλικό πορτοκαλί χρώματος, ορατό και υπό συν¬ 
θήκες περιορισμένου φωτισμού. Η ταινία πλάτους τουλάχι¬ 
στον δέκα εκατοστών του μέτρου έχει κατάλληλο μήκος ώ¬ 
στε να φέρεται σταθερά στο μέσοντου αριστερού βραχίονα. 

3. Τα διακριτικά κατανέμονται στα διαμερίσματα των υ¬ 
πόχρεων μελών του πληρώματος. Αναγκαίος αριθμός α¬ 
πό αυτά τοποθετείται σε στεγανά κιβώτια στους συνήθεις 
χώρους ενδιαίτησης και εργασίας των υπόχρεων μελών 
του πληρώματος. 

4. Ως επιβατηγό πλοία για την εφαρμογή του παρόντος 
νοούνται τα θαλασσοπλοούντα πλοία που μεταφέρουν 
περισσότερους από δώδεκα επιβάτες. 

ΑΡΘΡΟ 2 

1. Υπεύθυνοι για την εφαρμογή του παρόντος είναι οι 
πλοίαρχοι και οι αξιωματικοί προϊστάμενοι των υπηρε- 
σιώντου πλοίου για το υπό τις διαταγές τους προσωπικό. 

2. Μετά το πέρας της επιβίβασης των επιβατών και την έ¬ 
ναρξη του πλου γίνεται ανακοίνωση στην Ελληνική και Αγ¬ 
γλική ότι σε κατάσταση ανάγκης οι φέροντεςτο διακριτικό 
είναι εντεταλμένοι να παρέχουν συνδρομή τους επιβάτες. 

3. Οι πλοιοκτήτες είναι υπόχρεοι να λαμβάνουν όλα τα 
απαραίτητα μέτρα για την υλοποίηση εφαρμογής του πα¬ 
ρόντος στο πλοίο τους. 

ΑΡΘΡΟ 3 

Αρμόδιες για τον έλεγχο εφαρμογής του παρόντος και 
την επιβολή των προβλεπόμενων διοικητικών κυρώσεων 
είναι οι Λιμενικές Αρχές εσωτερικού και εξωτερικού. 

ΑΡΘΡΟ 4 

Στους παραβάτες του παρόντος ανεξάρτητα από τυχόν 
ποινικές και πειθαρχικές κυρώσεις επιβάλλονται οι κυρώ¬ 
σεις του άρθρου 45 του Ν.Δ. 187/73 «Περί Κώδικος Δημο¬ 
σίου Ναυτικού Δικαίου» και έχει εφαρμογή η διαδικασία ά¬ 
σκησης προσφυγής του άρθρου αυτού. 

ΑΡΘΡΟ 5 

Η ισχύςτου παρόντος αρχίζει τριάντα μέρες μετά τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 28 Νοεμβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 
-Φ- 

ΑΝΑΚΟΙΝΩΣΕΙΣ 


Αοιθ. Φ.0544/17/ΑΣ 784/Μ. 5088 (3) 

Ακοίνωση για τη θέση σε ισχύ της Συμφωνίας μεταξύ της 
Ελληνικής Δημοκρατίας και της Δημοκρατίας της 
Τουρκίας για την οικονομική συνεργασία. (Άγκυρα, 4 
Φεβρουάριου 2000). 

Το Υπουργείο Εξωτερικών ανακοινώνει ότι στις 26 Ο¬ 


κτωβρίου 2001 έλαβε χώρα στην Αθήνα η αμοιβαία α¬ 
νταλλαγή των εγγράφων επικυρώσεως της Συμφωνίας 
μεταξύ της Ελληνικής Δημοκρατίας και της Δημοκρατίας 
της Τουρκίας για οικονομική συνεργασία που υπογράφη- 
κε στην Αθήνα στις 4 Φεβρουάριου 2000. 

Η παραπάνω Συμφωνία η οποία κυρώθηκε με τον υπ’ α- 
ριθ. 2906/2001 Νόμο που δημοσιεύθηκε στο υπ’ αριθ. 81 
Φύλλο της Εφημερίδος της Κυβερνήσεως τεύχος Α' στις 
12 Απριλίου 2001 θα τεθεί σε ισχύ, σύμφωνα με τη διάτα¬ 
ξη του άρθρου VI αυτής, την 24 Νοεμβρίου 2001. 

Αθήνα, 22 Νοεμβρίου 2001 
Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ Ν. ΠΑΤΡΩΝΑΣ 

-Φ- 

Αοιθ. Φ.0544/12/ΑΣ 786/Μ. 5083 (4) 

Ανακοίνωση για τη θέση σε ισχύ της Συμφωνίας μεταξύ 
της Ελληνικής Δημοκρατίας και της Δημοκρατίας της 
Τουρκίας για την αμοιβαία προώθηση και προστασία 
των επενδύσεων. (Άγκυρα, 20 Ιανουάριου 2000). 

Το Υπουργείο Εξωτερικών ανακοινώνει ότι στις 26 Ο¬ 
κτωβρίου 2001 έλαβε χώρα στην Αθήνα η αμοιβαία α¬ 
νταλλαγή των εγγράφων επικυρώσεως στις Συμφωνίες 
μεταξύ της Ελληνικής Δημοκρατίας και της Δημοκρατίας 
της Τουρκίας για την αμοιβαία προώθηση και προστασία 
των επενδύσεων που υπογράφηκε στην Άγκυρα στις 20 
Ιανουάριου 2000. 

Η παραπάνω Συμφωνία η οποία κυρώθηκε με τον υπ’ α- 
ριθ. 2907/2001 Νόμον που δημοσιεύθηκε στο υπ’ αριθ. 82 
Φύλλο της Εφημερίδος της Κυβερνήσεως τεύχος Α'της 12 
Απριλίου2001 θατεθείσεισχύ, σύμφωνα με τη διάταξητου 
άρθρου XI παράγραφος 1 αυτής, την 24 Νοεμβρίου 2001. 

Αθήνα, 22 Νοεμβρίου 2001 
Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ Ν. ΠΑΤΡΩΝΑΣ 

-Φ- 

Αριθ. Φ.0544/6/ΑΣ 728/Μ. 5003 (5) 

Ανακοίνωση για τη θέση σε ισχύ της «Σύμβασης περί α¬ 
μοιβαίας δικαστικής συνδρομής σε ποινικές υποθέ¬ 
σεις μεταξύ της Ελλάδος - Η.Π.Α. (Ουάσιγκτον, 26 
Μάίου 1991). 

Το Υπουργείο Εξωτερικών ανακοινώνει ότι στις 21 Δε¬ 
κεμβρίου 2001 έλαβε χώρα στην Αθήνα η αμοιβαία α¬ 
νταλλαγή των εγγράφων επικυρώσεως της Σύμβασης πε¬ 
ρί αμοιβαίας δικαστικής συνδρομής σε ποινικές υποθέ¬ 
σεις μεταξύ της Κυβέρνησης της Ελληνικής Δημοκρατίας 
και της Κυβέρνησης των Ηνωμένων Πολιτειών της Αμερι¬ 
κής που υπογράφηκε στην Ουάσιγκτων την 26η Μάίου 
1999 και κυρώθηκε με τον υπ’ αριθ. 2804/2000 Νόμο που 
δημοσιεύθηκε στο υπ’ αριθ. 49 Φύλλο της Εφημερίδος 
της Κυβερνήσεως τεύχος Α'της 3 Μαρτίου 2000, θατεθεί 
σε ισχύ σύμφωνα με τη διάταξη του άρθρου 20 παράγρα¬ 
φος 2 αυτής την 20 Νοεμβρίου 2001. 

Αθήνα, 26 Νοεμβρίου 2001 
Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ Ν. ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




